શહેરની લાખાજીરાજ શ્રમજીવી સોસાયટીમાં રહેતો અને રાજકોટ આરટીઓ કચેરી ખાતે પાસીંગનું કામ કરતા એઝાઝ હનીફભાઇ પાયક નામના મુસ્લિમ યુવક પાસે દસેક દિવસ પૂર્વે એક ટ્રકમાં પાસિંગ માટે બે શખ્સો આવ્યા હતા પરંતુ પાસિંગ કરાવવા માટે પટ્ટી લગાડવી જરૂરી હોવાથી તેઓ એઝાઝના ભાઈ સાહિલ પાસે ગયા હતા ત્યાં પટ્ટી લગાવ્યા બાદ પૈસા આપી દીધા પછી ટ્રક લઈને આવેલ કનુ આહીર ગાળો બોલતો હોય જેથી બંને વચ્ચે ઝઘડો થયો હતો અને બાદમાં બંને પક્ષના લોકો ભેગા થઈને સમાધાન કરી લીધું હતું પરંતુ બપોરે ત્રણેક વાગ્યે ફરીથી કનુ હીર સહીત છ શખ્સો બ્રેઝા કાર અને બુલેટ લઈને આવ્યા હતા અને ઘાતકી હથિયારોથી હુમલો કરી સાહિલને મોતને ઘાટ ઉતારી દીધો હતો હત્યા નિપજાવી નાશી છૂટેલા આરોપીઓને ઝડપી પાડવા જુદી જુદી દિશામાં ટિમો દોડાવાઈ હતી પરંતુ કોઈ હાથ લાગ્યું ન હતું દરમિયાન બી ડિવિઝન પીઆઇ ફર્નાન્ડિસ સહિતના સ્ટાફે આ ગુનામાં સંડોવાયેલ અમરસિંહ કનુ ગોહિલ, મુકેશ ખોડા સોલંકી, રાહુલ રાજેશ ગોહિલ, નિતીન માધવજી ડાભી, મનસુખ કેશવ, ધર્મેશ પ્રભાત ધ્રાંગાની ધરપકડ કરી હત્યામાં વપરાયેલ મારુતિ બ્રેઝા કાર અને તિક્ષણ હથિયારો કબજે કર્યા હતા આરોપીઓ હત્યા કરી ક્યાં ભાગી ગયા હતા અને ક્યાં રોકાયા હતા તેમજ હત્યા પાછળનું કારણ શું તે સહિતના મુદ્દે બપોરે પત્રકાર પરિષદ યોજવામાં આવશે